དེར་བརྟེན།གློག་བརྙན་བརྙན་ཡིག་བསྒྱུར་དུས་ཀྱང་རང་གི་ཡུལ་སྐད་གང་ཡིན་པ་དེ་གཞིར་བཞག་གིས་དེའི་ཐ་སྙད་སོགས་བཞག་ཆོག་མོད།ཡུལ་ལུང་གཞན་གྱིས་རྦད་དེ་གོ་ནོར་ཐེབས་ས་དེ་འདྲ་ཡོད་ན་ངེས་པར་སྤང་དགོས།དཔེར་ན།སྡོང་བོར་འཛེགས་ལྟ་བུའི་བྱ་ཚིག་འཛེགས་ལ་ཨམ་སྐད་དུ་འཁྲིག་པ་སྤྱད་པའི་དོན་ཡང་ཡོད་པས།ཚིག་བསྒྱུར་ཏེ་སྡོང་མགོར་འགོས་སམ་ཡང་ན་སྡོང་བོར་འགོས་ཞེས་བྱ་དགོས།འདིའི་གནད་འདི་དག་ཤེས་དགོས་ན།བརྙན་ཡིག་ལོ་ཙཱ་བ་དེ་ངེས་པར་མདོ་དབུས་ཁམས་གསུམ་གྱི་ཡུལ་སྐད་ལ་བྱང་ཆ་ཡོད་དགོས་པ་དེའོ།།